บังเอิญตรงกัน
มหกรรมจัดหนักแจกแหลกแจกกระจายโค้งสุดท้ายก่อนเลือกตั้งยังไหลทะลักออกมาอีกหลายขบวน,โปรโมชันล่าสุด ที่เพิ่งผ่านไฟเขียวจากที่ประชุม ครม.คือ มหกรรมเชิญชวนประชาชนใช้จ่ายซื้อสินค้าฉลองเทศกาลตรุษจีนกันให้สุดลิ่มทิ่มประตู,นายอภิศักดิ์ ตันติวรวงศ์ รมว.คลัง แถลงว่ารัฐบาลเสนอโปรโมชันพิเศษต้อนรับเทศกาลตรุษจีนตั้งแต่วันที่ 1 กุมภาพันธ์ถึงวันที่ 15 กุมภาพันธ์ รวมทั้งสิ้น 15 วัน,ทุกท่านที่ช็อปปิ้งสินค้าด้วยบัตรเดบิตวงเงินไม่เกิน 20,000 บาท กระทรวงการคลังจะคืนแวต 5 เปอร์เซ็นต์ โดยโอนเงิน 1,000 บาท ผ่านระบบพร้อมเพย์คืนให้ท่านภายใน 15 วัน,รัฐบาลขอเชิญชวนพี่น้องประชาชนช็อปปิ้งฉลองเทศกาลตรุษจีน 20,000 บาท ให้สำราญบานใจ,ซินเจียยู่อี่ซินนี้ฮวดไช้ เชิญช็อปกันให้สะบึมส์ในเวลา 15 วัน,แม่ลูกจันทร์ ไม่เห็นด้วยที่รัฐบาลจัดโปรโมชันคืนแวต 5 เปอร์เซ็นต์ฉลองตรุษจีน,เพราะเป็นการกระตุ้นประชาชนใช้จ่ายเงินเกินความจำเป็น,สวนทางหลักเศรษฐกิจพอเพียงที่รัฐบาลกำหนดไว้ในแผนยุทธศาสตร์ชาติ 20 ปี,การกำหนดวงเงินช็อปปิ้งสูงถึง 20,000 บาท โดยไม่จำกัดเงื่อนไขให้ช็อปปิ้งเฉพาะสินค้าที่ผลิตในประเทศไทย,ยังเปิดช่องให้คนไทยแห่ช็อปปิ้งสินค้าฟุ่มเฟือย หรือสินค้าแบรนด์เนม,รัฐมนตรีคลังมั่นใจว่าจะมีประชาชนแห่ไปช็อปปิ้งฉลองตรุษจีนคึกคักเป็นประวัติการณ์ เพราะมีโปรโมชันคืนแวต 5 เปอร์เซ็นต์เป็นเงื่อนไขล่อใจ,คาดว่ารัฐบาลต้องสูญเสียรายได้จากภาษีแวตกว่า 9,240 ล้านบาท จากโปรโมชันช็อปแหลกฉลองตรุษจีน 15 วัน,แม่ลูกจันทร์ มองว่าการที่รัฐบาลต้องสูญเสียรายได้ภาษีแวตเป็นเงินเกือบหนึ่งหมื่นล้านบาทจากการจัดโปรโมชันคืนแวต 5 เปอร์เซ็นต์,ช่วยกระตุ้นเศรษฐกิจระยะสั้นๆ เท่านั้นเอง,ถ้ารัฐบาลเอางบหนึ่งหมื่นล้าน บาทไปลงทุนในโครงการอื่นยังเกิดประโยชน์ในระยะยาว,นายอภิศักดิ์ ชี้แจงยํ้าว่าโปรโมชัน ช็อปแหลกคืนแวต 5 เปอร์เซ็นต์ฉลองตรุษจีนไม่ได้มุ่งเน้นกระตุ้นเศรษฐกิจ,แต่จัดขึ้นเพื่อส่งเสริมประชาชนให้ใช้ระบบอีเพย์เมนต์ให้กว้าง ขวางมากกว่าเดิม,แม่ลูกจันทร์ เห็นด้วยว่าการส่งเสริมให้คนไทยใช้ระบบอีเพย์เมนต์เป็นเรื่องที่ดี,แต่การสูญเสียรายได้จากภาษีแวตหมื่นล้านบาทเพื่อจัดโปรโมชันส่งเสริมระบบอีเพย์เมนต์,ไม่เกิดประโยชน์คุ้มค่าภาษีแวตหมื่นล้านบาทที่เสียไป,ข้อสำคัญ การที่รัฐบาลจัดโปรโมชันช็อปแหลกคืนแวต 5 เปอร์เซ็นต์ในช่วงเข้าด้ายเข้าเข็ม ก่อนเลือกตั้งใหญ่ไม่กี่วัน,นายอภิศักดิ์ ปฏิเสธเสียงแข็งว่าไม่ใช่เป็นแผนหาเสียงทิ้งทวน ไม่ได้หวังคะแนนนิยมการเมือง,บังเอิญเทศกาลตรุษจีนไปจ๊ะกับวันเลือกตั้งใหญ่พอดี,ถ้าไม่จัดโปรโมชันช่วงนี้ จะไปจัดช่วงไหนล่ะโยม.,แม่ลูกจันทร์
โปรโมชันล่าสุด ที่เพิ่งผ่านไฟเขียวจากที่ประชุม ครม.คือ มหกรรมเชิญชวนประชาชนใช้จ่ายซื้อสินค้าฉลองเทศกาลตรุษจีนกันให้สุดลิ่มทิ่มประตู
เลือกตั้ง62,ลดหย่อนภาษี,ตรุษจีน,สำนักข่าวหัวเขียว,แม่ลูกจันทร์,เลือกตั้ง